CELEX: 32016D1926
Language: el
Date: 2016-11-03 00:00:00
Title: Εκτελεστική απόφαση (ΕΕ) 2016/1926 της Επιτροπής, της 3ης Νοεμβρίου 2016, σχετικά με την έγκριση της φωτοβολταϊκής οροφής για τη φόρτιση συσσωρευτών ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ )

4.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 297/18
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1926 ΤΗΣ ΕΠΙΤΡΟΠΉΣ
   της 3ης Νοεμβρίου 2016
   σχετικά με την έγκριση της φωτοβολταϊκής οροφής για τη φόρτιση συσσωρευτών ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
   Έχοντας υπόψη τον εκτελεστικό κανονισμό (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (2), και ιδίως το άρθρο 10 παράγραφος 2,
   Εκτιμώντας τα ακόλουθα:
   
               (1)
            
            
               Η αίτηση, που υπέβαλε ο προμηθευτής a2solar Advanced and Automotive Solar Systems GmbH («ο αιτών»), στις 4 Φεβρουαρίου 2016, για την έγκριση φωτοβολταϊκής οροφής για τη φόρτιση συσσωρευτών ως οικολογικής καινοτομίας, αξιολογήθηκε σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 (3).
            
         
               (2)
            
            
               Τα στοιχεία που παρέχονται στην αίτηση αποδεικνύουν ότι πληρούνται οι όροι και τα κριτήρια που ορίζονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011. Επομένως, η φωτοβολταϊκή οροφή για τη φόρτιση συσσωρευτών που προτείνει ο αιτών θα πρέπει να εγκριθεί ως καινοτόμος τεχνολογία.
            
         
               (3)
            
            
               Με τις εκτελεστικές αποφάσεις 2014/806/ΕΕ (4) και (ΕΕ) 2015/279 (5) η Επιτροπή ενέκρινε δύο αιτήσεις σχετικά με φωτοβολταϊκές οροφές για τη φόρτιση συσσωρευτών. Με βάση την πείρα που έχει αποκτηθεί από την αξιολόγηση των εν λόγω αιτήσεων, καθώς και την τρέχουσα εφαρμογή, αποδείχτηκε ικανοποιητικά και σαφώς ότι η φωτοβολταϊκή οροφή για τη φόρτιση συσσωρευτών πληροί τα κριτήρια επιλεξιμότητας του άρθρου 12 του κανονισμού (ΕΚ) αριθ. 443/2009 και του εκτελεστικού κανονισμού (ΕΕ) αριθ. 725/2011 και εξασφαλίζει μείωση των εκπομπών CO2 κατά 1 g CO2/km τουλάχιστον, σε σύγκριση με ένα όχημα βάσης. Επομένως, είναι σκόπιμο να αναγνωριστεί γενικά και, σύμφωνα με το άρθρο 12 παράγραφος 4 του κανονισμού (ΕΚ) αριθ. 443/2009, να πιστοποιηθεί η ικανότητα αυτής της καινοτόμου τεχνολογίας να μειώνει τις εκπομπές CO2 και να προβλεφθεί γενική μεθοδολογία δοκιμών για την πιστοποίηση της εξοικονόμησης εκπομπών CO2.
            
         
               (4)
            
            
               Είναι συνεπώς σκόπιμο να δοθεί στους κατασκευαστές η δυνατότητα να πιστοποιούν την εξοικονόμηση εκπομπών CO2 από τις φωτοβολταϊκές οροφές για τη φόρτιση συσσωρευτών που πληρούν τους όρους αυτούς. Για να εξασφαλιστεί ότι μόνον οι φωτοβολταϊκές οροφές που συμμορφώνεται με τους εν λόγω όρους προτείνεται για πιστοποίηση, ο κατασκευαστής θα πρέπει να υποβάλλει έκθεση επαλήθευσης από ανεξάρτητο και πιστοποιημένο φορέα, που θα επιβεβαιώνει τη συμμόρφωση μαζί με την αίτηση πιστοποίησης που υποβάλλεται στην αρχή έγκρισης τύπου.
            
         
               (5)
            
            
               Αν η αρχή έγκρισης τύπου κρίνει ότι η φωτοβολταϊκή οροφή για τη φόρτιση συσσωρευτών δεν ικανοποιεί τις προϋποθέσεις για την πιστοποίηση, τότε θα πρέπει να απορριφθεί η αίτηση για την πιστοποίηση της εξοικονόμησης.
            
         
               (6)
            
            
               Είναι σκόπιμο να εγκριθεί η μεθοδολογία δοκιμών για τον προσδιορισμό της εξοικονόμησης εκπομπών CO2 από τις φωτοβολταϊκές οροφές για τη φόρτιση συσσωρευτών.
            
         
               (7)
            
            
               Για να προσδιοριστεί η εξοικονόμηση των εκπομπών CO2 από φωτοβολταϊκή οροφή για τη φόρτιση συσσωρευτών, πρέπει να καθοριστεί το όχημα βάσης με το οποίο θα πρέπει να συγκριθεί η απόδοση του οχήματος που είναι εξοπλισμένο με την καινοτόμο τεχνολογία, όπως προβλέπεται στα άρθρα 5 και 8 του εκτελεστικού κανονισμού (ΕΕ) αριθ. 725/2011. Η Επιτροπή θεωρεί ότι το όχημα βάσης θα πρέπει να είναι παραλλαγή οχήματος η οποία από κάθε άποψη είναι ταυτόσημη με το όχημα οικολογικής καινοτομίας εκτός από τη φωτοβολταϊκή οροφή και, κατά περίπτωση, χωρίς τον συμπληρωματικό συσσωρευτή και τις άλλες ειδικές συσκευές που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της.
            
         
               (8)
            
            
               Σύμφωνα με το άρθρο 2 παράγραφος 2 στοιχείο β) του εκτελεστικού κανονισμού (ΕΕ) αριθ. 725/2011, πρέπει να αποδειχτεί ότι η φωτοβολταϊκή οροφή για τη φόρτιση συσσωρευτών αποτελεί ουσιαστικό στοιχείο για την αποτελεσματική λειτουργία του οχήματος. Αυτό σημαίνει ότι η ενέργεια που παράγεται από τη φωτοβολταϊκή οροφή δεν θα πρέπει, για παράδειγμα, να προορίζεται αποκλειστικά για συσκευή βελτίωσης της άνεσης.
            
         
               (9)
            
            
               Για να διευκολυνθεί η μεγαλύτερη χρήση των φωτοβολταϊκών οροφών για τη φόρτιση συσσωρευτών σε νέα οχήματα, ένας κατασκευαστής θα πρέπει επίσης να έχει τη δυνατότητα να ζητά με μία μόνο αίτηση πιστοποίηση για την εξοικονόμηση εκπομπών CO2 από διάφορα συστήματα φωτοβολταϊκών οροφών. Ωστόσο, είναι δέον να εξασφαλιστεί ότι στις περιπτώσεις που χρησιμοποιείται αυτή η δυνατότητα, εφαρμόζεται μηχανισμός που παρέχει κίνητρα για τη χρήση μόνο εκείνων των συστημάτων φωτοβολταϊκών οροφών που έχουν τη μεγαλύτερη απόδοση.
            
         
               (10)
            
            
               Για τον καθορισμό του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (6), θα πρέπει να καθοριστεί ο ατομικός κωδικός που πρέπει να χρησιμοποιείται για την καινοτόμο τεχνολογία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση
   Η φωτοβολταϊκή οροφή για τη φόρτιση συσσωρευτών, όπως περιγράφεται στην αίτηση της a2solar Advanced and Automotive Solar Systems GmbH, εγκρίνεται ως καινοτόμος τεχνολογία κατά την έννοια του άρθρου 12 του κανονισμού (ΕΚ) αριθ. 443/2009.
   Άρθρο 2
   Αίτηση για την πιστοποίηση της μείωσης εκπομπών CO2
   
   1.   Ο κατασκευαστής μπορεί να ζητήσει την πιστοποίηση της εξοικονόμησης εκπομπών CO2 με τη χρήση συστήματος φωτοβολταϊκής οροφής για τη φόρτιση συσσωρευτών που προορίζεται για χρήση σε οχήματα με συμβατικό κινητήρα εσωτερικής καύσης κατηγορίας Μ1 και περιλαμβάνει όλα τα ακόλουθα στοιχεία:
   
               α)
            
            
               φωτοβολταϊκή οροφή·
            
         
               β)
            
            
               συσκευή που απαιτείται για τη μετατροπή της ηλιακής ενέργειας σε ηλεκτρική και την αποθήκευσή της·
            
         
               γ)
            
            
               ειδική ικανότητα αποθήκευσης.
            
         2.   Η συνολική μάζα των εν λόγω στοιχείων εξακριβώνεται και επιβεβαιώνεται σε έκθεση ανεξάρτητου και πιστοποιημένου φορέα.
   Άρθρο 3
   Πιστοποίηση της εξοικονόμησης εκπομπών CO2
   
   1.   Η μείωση των εκπομπών CO2 με τη χρήση συστημάτων φωτοβολταϊκών οροφών για τη φόρτιση συσσωρευτών σύμφωνα με το άρθρο 2 παράγραφος 1, καθορίζεται με βάση τη μεθοδολογία που περιγράφεται στο παράρτημα.
   2.   Όταν ένας κατασκευαστής ζητά την πιστοποίηση της εξοικονόμησης εκπομπών CO2 που επιτυγχάνεται με τη χρήση περισσότερων από ένα συστημάτων φωτοβολταϊκών οροφών για μια συγκεκριμένη έκδοση οχήματος, η αρχή έγκρισης τύπου προσδιορίζει ποιες από τις οροφές μεταξύ αυτών που δοκιμάστηκαν δίνει τη χαμηλότερη τιμή εξοικονόμησης εκπομπών CO2 και καταγράφει τη χαμηλότερη τιμή στα σχετικά έγγραφα έγκρισης τύπου. Η εν λόγω τιμή αναφέρεται στο πιστοποιητικό συμμόρφωσης σύμφωνα με το άρθρο 11 παράγραφος 2 του εκτελεστικού κανονισμού (ΕΕ) αριθ. 725/2011.
   Άρθρο 4
   Κωδικός οικολογικής καινοτομίας
   Ο κωδικός οικολογικής καινοτομίας 21 δηλώνεται στα έγγραφα έγκρισης τύπου, όταν γίνεται αναφορά στην παρούσα απόφαση σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 725/2011.
   Άρθρο 5
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 3 Νοεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 140 της 5.6.2009, σ. 1.
   
      (2)  ΕΕ L 194 της 26.7.2011, σ. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Εκτελεστική απόφαση 2014/806/EΕ της Επιτροπής, της 18ης Νοεμβρίου 2014, σχετικά με την έγκριση της ηλιακής οροφής Webasto για τη φόρτιση συσσωρευτών ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 332 της 19.11.2014, σ. 34).
   
      (5)  Εκτελεστική απόφαση (ΕΕ) 2015/279 της Επιτροπής, της 19ης Φεβρουαρίου 2015, σχετικά με την έγκριση της ηλιακής οροφής Asola για τη φόρτιση συσσωρευτών ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 47 της 20.2.2015, σ. 26).
   
      (6)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
   
      ΠΑΡΑΡΤΗΜΑ
      
         ΜΕΘΟΔΟΛΟΓΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΕΞΟΙΚΟΝΟΜΗΣΗΣ ΕΚΠΟΜΠΩΝ CO2 ΑΠΟ ΦΩΤΟΒΟΛΤΑΪΚΕΣ ΟΡΟΦΕΣ ΓΙΑ ΤΗ ΦΟΡΤΙΣΗ ΣΥΣΣΩΡΕΥΤΩΝ
      
      1.   ΕΙΣΑΓΩΓΗ
      Για να προσδιοριστεί η μείωση των εκπομπών CO2 η οποία μπορεί να αποδοθεί σε φωτοβολταϊκές (PV) οροφές για τη φόρτιση συσσωρευτών που προορίζονται για χρήση σε οχήματα κατηγορίας Μ1, πρέπει να οριστούν τα ακόλουθα:
      
                  1)
               
               
                  οι συνθήκες δοκιμής·
               
            
                  2)
               
               
                  ο εξοπλισμός δοκιμής·
               
            
                  3)
               
               
                  ο καθορισμός της μέγιστης ισχύος εξόδου·
               
            
                  4)
               
               
                  ο υπολογισμός της εξοικονόμησης εκπομπών CO2·
               
            
                  5)
               
               
                  ο υπολογισμός του στατιστικού περιθωρίου της εξοικονόμησης CO2.
               
            2.   ΣΥΜΒΟΛΑ, ΠΑΡΑΜΕΤΡΟΙ ΚΑΙ ΜΟΝΑΔΕΣ
      
         Λατινικά σύμβολα
      
      
                  
                     
               
               
                  —
               
               
                  εξοικονόμηση CO2 [g CO2/km]
               
            
                  CO2
                  
               
               
                  —
               
               
                  διοξείδιο του άνθρακα
               
            
                  CF
               
               
                  —
               
               
                  συντελεστής μετατροπής (l/100 km) — (g CO2/km) [g CO2/l] όπως ορίζεται στον πίνακα 3
                  
               
            
                  M
               
               
                  —
               
               
                  μέση ετήσια διανυθείσα απόσταση [km/έτος] όπως ορίζεται στον πίνακα 4
                  
               
            
                  
                     
               
               
                  —
               
               
                  μέσος όρος των μετρήσεων της μέγιστης ισχύς εξόδου της φωτοβολταϊκής οροφής για τη φόρτιση συσσωρευτών [W]
               
            
                  n
               
               
                  —
               
               
                  αριθμός μετρήσεων της μέγιστης ισχύος εξόδου της φωτοβολταϊκής οροφής, οι οποίες είναι τουλάχιστον 5.
               
            
                  SCC
               
               
                  —
               
               
                  ηλιακός διορθωτικός συντελεστής [–] όπως ορίζεται στον πίνακα 1
                  
               
            
                  
                     
               
               
                  —
               
               
                  στατιστικό περιθώριο της συνολικής εξοικονόμησης CO2 [g CO2/km]
               
            
                  SIR
                  
               
               
                  —
               
               
                  ετήσια ευρωπαϊκή μέση ηλιακή ακτινοβολία [W/m2], που είναι 120 W/m2
                  
               
            
                  SIR_STC
                  
               
               
                  —
               
               
                  συνολική ακτινοβολία σε κανονικές συνθήκες δοκιμής (STC) [W/m2], που είναι 1 000 W/m2
                  
               
            
                  
                     
               
               
                  —
               
               
                  τυπική απόκλιση του αριθμητικού μέσου της μέγιστης ισχύος εξόδου της φωτοβολταϊκής οροφής [W]
               
            
                  UFIR
                  
               
               
                  —
               
               
                  συντελεστής χρήσης (αποτέλεσμα σκίασης), που είναι 0,51
               
            
                  VPe
                  
               
               
                  —
               
               
                  κατανάλωση πραγματικής ισχύος [l/kWh] όπως ορίζεται στον πίνακα 2
                  
               
            
                  
                     
               
               
                  —
               
               
                  ευαισθησία της υπολογισθείσας εξοικονόμησης CO2 που σχετίζεται με τη μέση μέγιστη ισχύ εξόδου της φωτοβολταϊκής οροφής
               
            
         Ελληνικά σύμβολα
      
      
                  ΔCO2m
                  
               
               
                  —
               
               
                  διορθωτικός συντελεστής CO2 λόγω της επιπλέον μάζας του ηλιακού συστήματος [g CO2/km] όπως ορίζεται στον πίνακα 5
                  
               
            
                  Δm
               
               
                  —
               
               
                  επιπλέον μάζα λόγω της εγκατάστασης του ηλιακού συστήματος [kg]
               
            
                  ηA
                  
               
               
                  —
               
               
                  απόδοση εναλλάκτη [%], που είναι 67 %
               
            
                  ηSS
                  
               
               
                  —
               
               
                  απόδοση ηλιακού συστήματος [%], που είναι 76 %
               
            
                  Φ
               
               
                  —
               
               
                  κατά μήκος κλίση του πίνακα ηλιακής οροφής [°]
               
            
         Δείκτες
      
      Ο δείκτης i) αναφέρεται στη μέτρηση της μέγιστης ισχύος εξόδου της φωτοβολταϊκής οροφής
      3.   ΜΕΤΡΗΣΕΙΣ ΚΑΙ ΠΡΟΣΔΙΟΡΙΣΜΟΣ ΤΗΣ ΜΕΓΙΣΤΗΣ ΙΣΧΥΟΣ ΕΞΟΔΟΥ
      Ο μέσος όρος των μετρήσεων της μέγιστης ισχύος εξόδου  της φωτοβολταϊκής οροφής πρέπει να καθορίζεται πειραματικά για κάθε παραλλαγή οχήματος. Η αρχική περίοδος σταθεροποίησης της συσκευής μετρήσεων πρέπει να πραγματοποιείται σύμφωνα με τη μεθοδολογία που ορίζεται στο διεθνές πρότυπο IEC 61215-2:2016 (1). Οι μετρήσεις της μέγιστης ισχύος εξόδου πρέπει να γίνεται υπό κανονικές συνθήκες δοκιμής όπως ορίζεται στο διεθνές πρότυπο IEC/TS 61836:2007 (2).
      Πρέπει να χρησιμοποιείται αποσυναρμολογημένη πλήρης φωτοβολταϊκή οροφή. Οι τέσσερις γωνίες του πίνακα πρέπει να αγγίζουν το επίπεδο μέτρησης.
      Οι μετρήσεις της μέγιστης ισχύος εξόδου πρέπει να διενεργούνται τουλάχιστον πέντε φορές και πρέπει να υπολογίζεται ο αριθμητικός μέσος όρος ().
      4.   ΥΠΟΛΟΓΙΣΜΟΣ ΤΗΣ ΕΞΟΙΚΟΝΟΜΗΣΗΣ ΕΚΠΟΜΠΩΝ CO2·
      Η εξοικονόμηση εκπομπών CO2 από φωτοβολταϊκή οροφή υπολογίζεται με τον τύπο 1 (3).
      
         Τύπος 1
      
      
         
      όπου:
      
                  
                     
               
               
                  :
               
               
                  εξοικονόμηση CO2 [g CO2/km]
               
            
                  SIR
                  
               
               
                  :
               
               
                  ετήσια ευρωπαϊκή μέση ηλιακή ακτινοβολία [W/m2], που είναι 120 W/m2
                  
               
            
                  UFIR
                  
               
               
                  :
               
               
                  συντελεστής χρήσης (αποτέλεσμα σκίασης) [–], που είναι 0,51
               
            
                  ηSS
                  
               
               
                  :
               
               
                  απόδοση του φωτοβολταϊκού συστήματος [%], η οποία είναι 76 %
               
            
                  
                     
               
               
                  :
               
               
                  μέσος όρος των μετρήσεων της μέγιστης ισχύος εξόδου της φωτοβολταϊκής οροφής [W]
               
            
                  SIR_STC
                  
               
               
                  :
               
               
                  συνολική ακτινοβολία σε κανονικές συνθήκες δοκιμής (STC) (STC) [W/m2], που είναι 1 000 W/m2
                  
               
            
                  SCC
               
               
                  :
               
               
                  ηλιακός διορθωτικός συντελεστής [–] όπως ορίζεται στον πίνακα 1. Η συνολική διαθέσιμη χωρητικότητα αποθήκευσης του συστήματος συσσωρευτών ή η τιμή του ηλιακού διορθωτικού συντελεστή (SCC) πρέπει να παρέχονται από τον κατασκευαστή του οχήματος.
                  
                     Πίνακας 1
                  
                  
                     Ηλιακός διορθωτικός συντελεστής
                  
                  
                              Συνολική διαθέσιμη χωρητικότητα αποθήκευσης (12 V) του συστήματος συσσωρευτών/ μέση μέγιστη ισχύς εξόδου της φωτοβολταϊκής οροφής [Ah/W] (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Ηλιακός διορθωτικός συντελεστής (SCC)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  :
               
               
                  Κατανάλωση πραγματικής ισχύος [l/kWh] όπως ορίζεται στον πίνακα 2.
                  
                     Πίνακας 2
                  
                  
                     Κατανάλωση πραγματικής ισχύος
                  
                  
                              Τύπος κινητήρα
                           
                           
                              Κατανάλωση πραγματικής ισχύος (VPe)
                              [l/kwh]
                           
                        
                              Βενζινοκινητήρας
                           
                           
                              0,264
                           
                        
                              Βενζινοκινητήρας με υπερπλήρωση
                           
                           
                              0,280
                           
                        
                              Πετρελαιοκινητήρας
                           
                           
                              0,220
                           
                        
            
                  ηA
                  
               
               
                  :
               
               
                  απόδοση του εναλλάκτη [%], που είναι 67 %
               
            
                  CF
               
               
                  :
               
               
                  συντελεστής μετατροπής (l/100km) – (g CO2/km) [gCO2/l] όπως ορίζεται στον πίνακα 3
                  
                     Πίνακας 3
                  
                  
                     Συντελεστής μετατροπής καυσίμου
                  
                  
                              Είδος καυσίμου
                           
                           
                              Συντελεστής μετατροπής (l/100 km) — (g CO2/km) (CF)
                              [gCO2/l]
                           
                        
                              Βενζίνη
                           
                           
                              2 330 
                           
                        
                              Πετρέλαιο
                           
                           
                              2 640 
                           
                        
            
                  M
               
               
                  :
               
               
                  μέση ετήσια διανυθείσα απόσταση [km/έτος] όπως ορίζεται στον πίνακα 4
                  
                     Πίνακας 4
                  
                  
                     Μέση ετήσια διανυθείσα απόσταση για οχήματα της κατηγορίας Μ1
                     
                  
                  
                              Είδος καυσίμου
                           
                           
                              Μέση ετήσια διανυθείσα απόσταση (M) [km/έτος]
                           
                        
                              Βενζίνη
                           
                           
                              12 700 
                           
                        
                              Πετρέλαιο
                           
                           
                              17 000 
                           
                        
            
                  Φ
               
               
                  :
               
               
                  κατά μήκος κλίση του πίνακα ηλιακής οροφής [°] Η τιμή αυτή πρέπει να παρέχεται από τον κατασκευαστή του οχήματος
               
            
                  ΔCO2m
                  
               
               
                  :
               
               
                  ο διορθωτικός συντελεστής CO2 λόγω της επιπλέον μάζας της ηλιακής οροφής και, κατά περίπτωση, του συμπληρωματικού συσσωρευτή και των άλλων ειδικών συσκευών που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της [g CO2/km] όπως ορίζεται στον πίνακα 5
                  
                     Πίνακας 5
                  
                  
                     Διορθωτικός συντελεστής CO2 λόγω της επιπλέον μάζας
                  
                  
                              Είδος καυσίμου
                           
                           
                              Διορθωτικός συντελεστής CO2 λόγω της επιπλέον μάζας (ΔCO2m)
                              [g CO2/km]
                           
                        
                              Βενζίνη
                           
                           
                              0,0277 · Δm
                           
                        
                              Πετρέλαιο
                           
                           
                              0,0383 · Δm
                           
                        
            Στον πίνακα 5, Δm είναι η επιπλέον μάζα λόγω της εγκατάστασης του φωτοβολταϊκού συστήματος που αποτελείται από τη φωτοβολταϊκή οροφή και, κατά περίπτωση, τον συμπληρωματικό συσσωρευτή και τις άλλες ειδικές συσκευές που απαιτούνται για τη μετατροπή της ηλιακής ενέργειας σε ηλεκτρική και την αποθήκευσή της (π.χ. 5 kg).
      Ειδικότερα, Δm είναι η θετική διαφορά μεταξύ της μάζας του φωτοβολταϊκού συστήματος και της μάζας μιας συνήθους οροφής με επικάλυψη από χαλύβδινα φύλλα. Η μάζα μιας τέτοιας οροφής θεωρείται ίση με 12 kg. Αν το βάρος του ηλιακού συστήματος είναι μικρότερο από 12 kg, δεν χρειάζεται να γίνει διόρθωση για τη μεταβολή της μάζας.
      5.   ΥΠΟΛΟΓΙΣΜΟΣ ΤΟΥ ΣΤΑΤΙΣΤΙΚΟΥ ΠΕΡΙΘΩΡΙΟΥ
      Η τυπική απόκλιση του αριθμητικού μέσου της μέγιστης ισχύος εξόδου υπολογίζεται με βάση τον τύπο 2.
      
         Τύπος 2
      
      
         
      όπου:
      
                  
                     
               
               
                  :
               
               
                  τυπική απόκλιση του αριθμητικού μέσου της μέγιστης ισχύος εξόδου [W]
               
            
                  
                     
               
               
                  :
               
               
                  τιμή μέτρησης της μέγιστης ισχύος εξόδου [W]
               
            
                  
                     
               
               
                  :
               
               
                  αριθμητικός μέσος της μέγιστης ισχύος εξόδου [W]
               
            
                  n
               
               
                  :
               
               
                  αριθμός μετρήσεων της μέγιστης ισχύος εξόδου, που είναι τουλάχιστον 5.
               
            Από την τυπική απόκλιση του αριθμητικού μέσου της μέγιστης ισχύος εξόδου της φωτοβολταϊκής οροφής προκύπτει στατιστικό περιθώριο για την εξοικονόμηση CO2
         . Η τιμή αυτή υπολογίζεται σύμφωνα με τον τύπο 3.
      
         Τύπος 3
      
      
         
      6.   ΣΤΑΤΙΣΤΙΚΗ ΣΗΜΑΣΙΑ
      Για κάθε τύπο, κάθε παραλλαγή και κάθε έκδοση οχήματος το οποίο είναι εξοπλισμένο με τη φωτοβολταϊκή οροφή για τη φόρτιση συσσωρευτών πρέπει να αποδεικνύεται η υπέρβαση του κατώτατου ορίου του 1 gCO2/km κατά τρόπο σημαντικό από στατιστική άποψη, σύμφωνα με το άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011. Για τον σκοπό αυτό χρησιμοποιείται ο τύπος 4.
      
         Τύπος 4
      
      
         
      όπου:
      
                  MT
               
               
                  :
               
               
                  κατώτατο όριο [g CO2/km, που είναι 1 g CO2/km
               
            
                  
                     
               
               
                  :
               
               
                  στατιστικό περιθώριο της συνολικής εξοικονόμησης CO2 [g CO2/km]
               
            Αν η εξοικονόμηση εκπομπών CO2, που προκύπτει από τον υπολογισμό με τον τύπο 4, είναι χαμηλότερη από το όριο που καθορίζεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011, εφαρμόζεται το δεύτερο εδάφιο του άρθρου 11 παράγραφος 2 του εν λόγω κανονισμού.
      
         (1)  Πρότυπο IEC 61215-2:2016 της Διεθνούς Ηλεκτροτεχνικής Επιτροπής (IEC) «Terrestrial photovoltaic (PV) modules — Design qualification and type approval».
      
         (2)  Πρότυπο IEC 61836-2007 της Διεθνούς Ηλεκτροτεχνικής Επιτροπής (IEC) «Solar photovoltaic energy systems — Terms, definitions and symbols».
      
         (3)  Τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 και τον κανονισμό (ΕΕ) αριθ. 510/2011. https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  Η συνολική χωρητικότητα αποθήκευσης περιλαμβάνει μέση αξιοποιήσιμη χωρητικότητα αποθήκευσης του συσσωρευτή εκκίνησης 10 Ah (12 V). Όλες οι τιμές αναφέρονται σε μέση ετήσια ηλιακή ακτινοβολία 120 W/m2, ποσοστό σκίασης 0,49 και μέσο χρόνο οδήγησης του οχήματος 1 ώρα ανά ημέρα με απαίτηση ηλεκτρικής ισχύος 750 W.